پاڪپتن

پاڪ پتن پاڪستان جي صوبي پنجاب جي ضلعي پاڪ پتن جو صدر مقام ۽ ضلعي جو سڀ کان وڏو شھر آھي. ھي شھر چشتي سلسلي جي بزرگن جو مرڪز ھجڻ ڪري پاڪ پتن شريف سڏيو ويندو آهي . ھن شھر ۾ مشھور صوفي بزرگ بابا فريد الدين گنج شڪر جي مزار واقع آهي جيڪو ھڪ وڏو اولياءُ ۽ شاعر ھيو. سندس عرس تي ميلو لڳندو آهي جتي ھزارن جي تعداد م ماڻھو ايندا آهن. ھن شھر جو پراڻو نالو اجوڌن ھيو جيڪو سورھين صدي عيسويءَ تائين قائم رھيو.  اجوڌن  درياءَ ستلج جي ڪناري ھجڻ ڪري ملتان ۽ دھلي وچ ۾ واپاري مرڪز بڻجي پيو ان جو اھو دريائي رستو ٻيڙين جي اچ وڃ سان مصروف رھندو ھيو. بابا فريد  جي آمد کان اڳ ھن شھر م مسلمان موجود ھيا  ۽ مسجد پڻ واقع ھئي.  بابا فريد ملتان جي ڀرسان ھڪ ڳوٺ ڪوٺيوال جو رھاڪو ھيو ۽ اتان لڏي 1165 ۾ اجوڌن ۾ آيو سندس حياتيءَ دوران ھي ھڪ ننڍو شھر ھيو..بابا فريد جي تبليغ سان ھتي جي ھندو آبادي مسلمان ٿيندي وئي. 1265 ۾ بابا فريد گنج شڪر جي وفات بعد ان جي مزار تعمير ٿي ء اتي مسجد پڻ ھئي.

 حوالا